Erian Andwinn

Fehér bőréhez fekete haj és sötétkék szem párosul. Félhosszú hajának jobb oldali első tincseit általában vékony fonatban hordja, amelynek végébe előszeretettel fon bele egy kis madártollat is.

Ruháinak nagy része zöld színű, amelyet barna vagy szürke kiegészítőkkel kever.

170 cm-es magasságához nyúlánk, kissé nőies testalkat párosul.

Első ránézésre egyébként is nehéz megállapítani nemét, mind arcra, mind testalkatra, mind mozgásra.

## Személyiség

Igazi, „leszarom, csak nekem jó legyen" típus.

Szájhős, és nagyon bátornak tetteti magát, de ha a veszély 2 méteren belül van, hamar inkább azt az utat keresi, hogy úszhatja meg a dolgot, anélkül, hogy bármit baja lenne (vagy bármit is csinálnia kellene). Emiatt elsősorban a távolsági fegyvereket preferálja, legyen az íj, vagy a varázslat.

Remekül elvan magában is, de igazán társaságban érzi otthon magát. Ott kisebb az unatkozás lehetősége. Márpedig semmit se utál jobban, mint az unatkozást. Talán csak a pökhendi, fölényeskedő alakokat.

Erőteljes hiányok vannak a szocializációjában, ezek egy részével ő is tisztában van, nagy részükről viszont fogalma sincs, amíg valaki nem mutat rá egyértelműen.

Neveltetése miatt érzéseit végletekig igyekszik elrejteni, sokszor pont ezzel okozva ellentétes reakciót azokból, akik felé közeledni próbál.

Az se segít a helyzeten, hogy szinte folyamatosan „lázadó korszakát” éli, sokszor tudja, hogy adott helyzetben, mi lenne az elvárt, de már csak azért se azt csinálja.

## Családi háttér

### Múlt

Anyja ember, apja elf.

Apja egyedül neveli, anyjáról semmit nem tud. Azt se tudja él-e egyáltalán. Őszintén szólva apja szokásait ismerve bármelyik bordélyház lakója lehetett.

Gyerekkorának nagy részét elfek közt töltötte, ám a vézna, gyengécske fél-elfet előszeretettel piszkálták és gúnyolták a teljes vérű társai. Emiatt kezdett el átszokni a Vörös-negyedbe, és a helyi, nagyrészt fél-ork gyerekekkel „bandázni”. Viszonylag hamar magára szedte a sötét sikátorok tanítását: a lopást, csalást, hazugságot, és korán világossá vált, hogy igazán ezekben tehetséges.

Neveltetése teljes mértékben az elf szokásokat követte, és ez erőteljesen rányomta a bélyegét a későbbi öltözködésére, magatartására, viselkedésére.

### Apja

**Deneiran** **Andwinn**afféle középvezető a Vestor házban. A 382 éves ranger nem éppen apa alapanyag, és ezt ő is tudja magáról. De annyi hivatástudat volt benne, hogy mikor Erian anyja megjelent egy újszülöttel és a kezébe nyomta, nem adta egyből árvaházba, vagy adta oda másnak felnevelni, hanem magára vállalta.

Ám úgy tűnik, nem igazán tudott mit kezdeni a fiával. Adott neki enni, taníttatta, ha kért valamit, megkapta, de az ölelgetős, szeretgetős része teljesen kimaradt a kapcsolatuknak. Meg úgy általában a gyereknevelés fontosabb része... Nem szólt rá soha, Erian oda ment, ahova akart, és nagyrészt azt csinált, amit akart.

### Jelen

Deneiran nem túl konvencionális nevelési módszerének eredményeként, mondhatni ignoránsak egymás iránt Eriannal. Ezt a tényt mindketten elfogadják, és őszintén szólva már Eriannak is jobb így, mintha apja folyton beleszólna az életébe.

Erian apjával „együtt” lakik. Bár az egymás mellett talán jobb szó. Nem nagyon zavarják egymás köreit. Apja amúgy sincs szinte sose otthon, ha nem a Vestor ház ügyeit intézi, akkor a piros lámpás negyedben mulat. Ha mégis hazamenne, akkor Erian az, aki tuti elmegy otthonról.

Családnevét csak és kizárólag akkor használja, ha úgy érzi, előnye/haszna származhat belőle az adott helyzetben, egyébként rendszeresen „lefelejti” bemutatkozáskor azt. Eltökélte ugyanis, hogy nem a családja, vagy az apja miatt, hanem csakis saját erőből eljut odáig, hogy tiszteletet és elismerést szerezzen, bizonyítva
a kétkedőknek. Így vagy úgy. Emiatt évek óta saját maga szerezte pénzből él, még ha az szűkös is, és nem kér pénzt az apjától.

## Riane

Erian has a little secret. :)

Van egy másik énje, aki nem más, mint Riane a látszólag módos családból származó elf lány.

Rianének kb. hátközépig érő vörös haja, és módosabb elf hölgyekre jellemző, élénk színű ruhái, ékszerei vannak. Az ügyes sminkelésnek köszönhetően, avatatlan szemnek teljes mértékben elfnek tűnik, csak aki maga is elf veheti észre közelebbről, hogy valami ferdítés van a dologban.

Riane eredetileg Erian nem túl legális üzleteinek eltusolása céljából „született meg”, nem sokkal a fél-elf 16. születésnapja után. Ám minél többet játszotta el a szerepet, minél többet bújt a bőrébe, annál inkább kezdte Erian maga is elhinni a róla elmondottakat, és annál inkább kezdett elkülönült személyiségként létezni. Mára Erian egyes szám 3. személyben gondolkodik Rianéról, és bármit csinál Riane, ahhoz Erian szerint neki semmi köze, a lány csinálta, nem ő. És ugyanez igaz fordítva is.

Fő profilja leginkább a házasságszédelgés. Azaz magába csábít férfiakat, megvetett velük mindenféle ajándékot, majd amikor már ott tartanak, hogy komolyabb kapcsolatot is szeretnének, egyszerűen faképnél hagyja őket. Ha olyan a célszemély, utána egy ideig még simán zsarolja is őket, hogy némi fizetség ellenében mélyen hallgat a feleségük előtt, hogy mennyire is csalfa a férjük.

## Trivia

(a lentiek igazságtartalmáért a szerkesztő nem vállal felelősséget)

* Leesett egy fáról, mert megijesztette egy mókus.
* Egyszer annyira megijedt egy álomtól, hogy majdnem megölette magát azért, hogy utolérjen pár embert - csak mert rá akart ordítani az egyikre.
* Erian egész cuki lenne ha nem lenne egy idegesítő barom. Riane egész tűrhető.
* Totally has a crush on Shri.